recursal/SuperWikiNEXT-32B huggingface dataset:
Ο σερ **Τζον Αλεξάντερ Μακντόναλντ** (αγγλικά:  *John Alexander Macdonald*, 11 Ιανουαρίου 1815 - 6 Ιουνίου 1891) ήταν ο πρώτος πρωθυπουργός του Καναδά (1867-1873, 1878-1891). Ως κυρίαρχη φιγούρα της Καναδικής Συνομοσπονδίας, ανέπτυξε μια εξέχουσα πολιτική καριέρα, η οποία διήρκεσε σχεδόν μισό αιώνα. Το 1873, έπειτα από το Σκάνδαλο του Ειρηνικού, αναγκάστηκε να παραιτηθεί, εξαιτίας καταγγελιών για δωροδοκία 150 μελών της κυβέρνησης των Συντηρητικών από ιδιωτικά συμφέροντα. Στα μεγαλύτερα επιτεύγματα του Μακντόναλντ συγκαταλέγονται η οικοδόμηση και η καθοδήγηση της πρώτης επιτυχημένης εθνικής κυβέρνησης του Καναδά, η καθιέρωση ενός ισχυρού Συντηρητικού Κόμματος, η προώθηση του εθνικού δασμολογίου και η οικοδόμηση του διηπειρωτικού Καναδικού Ειρηνικού Σιδηροδρόμου. Η οικονομική ανάπτυξη ήταν αργή, κατά τη διάρκεια της θητείας του, φτάνοντας τα όρια της στασιμότητας. Ως αποτέλεσμα της οικονομικής κατάστασης πολλοί κάτοικοι μετανάστευσαν στις αναπτυσσόμενες γειτονικές Ηνωμένες Πολιτείες. Η πιο αμφιλεγόμενη κίνησή του ήταν η έγκριση της εκτέλεσης του ηγέτη των Μεϊτί Λουί Ριέλ για προδοσία, το 1885.

Παραπομπές
----------

1. ↑
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Απριλίου 2007. Ανακτήθηκε στις 6 Αυγούστου 2016.
3. ↑
4. ↑
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 27 Ιουλίου 2016. Ανακτήθηκε στις 6 Αυγούστου 2016.
6. ↑
7. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  John A. Macdonald στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 62344756
* LCCN: n50041960
* ISNI: 0000 0000 8142 2352
* GND: 118781006
* SUDOC: 084364653
* NLA: 35318514
* NKC: jx20070209009
* CiNii: DA11861717

 |

 |
Ο **σαντζάκμπεης** (τουρκικά: *sancakbeyi*, κυριολεκτικά: «άρχοντας της σημαίας») ήταν ο τίτλος στην Οθωμανική Αυτοκρατορία που αποδίδονταν σε έναν μπέη (υψηλόβαθμο αξιωματικό, αλλά συνήθως όχι πασά) διορισμένο στη δημόσια και στρατιωτική διοίκηση μιας περιοχής (*σαντζάκι*, στα αραβικά *λιβάς*), υπό την ευθύνη ενός ανώτερου *βαλή* ή άλλου επαρχιακού κυβερνήτη.

Όπως και σε άλλα πρώιμα οθωμανικά διοικητικά αξιώματα, ο *σαντζάκμπεης* είχε στρατιωτική προέλευση: ο όρος *sanjak* (και *liva*) σημαίνει «σημαία» ή «πρότυπο» και σηματοδοτούσε το διακριτικό σήμα που χρησιμοποιούσαν σε περιόδους πολέμου οι ιππείς (*τιμαριώτες* ή *ζιαμέτες*) στην περιοχή που συγκεντρώνονταν. Ο *σαντζάκμπεης* με τη σειρά του ήταν υφιστάμενος του *μπεηλέρμπεη*, ο οποίος κυβερνούσε ένα *εγιαλέτι* και έδινε διαταγές τους υφιστάμενούς του *σαντζακμπέηδες* στον πόλεμο. Με αυτό τον τρόπο, η δομή της διοίκησης στο πεδίο της μάχης έμοιαζε με την ιεραρχία της επαρχιακής κυβέρνησης.

Παραπομπές
----------

1. ↑  Nolan, Cathal J. (2006). *The age of wars of religion, 1000-1650: an encyclopedia of global warfare and civilization*. Greenwood Publishing Group. σελ. 77. ISBN 978-0-313-33733-8.
2. ↑  Imber, Colin (2002). «The Ottoman Empire, 1300-1650: The Structure of Power» (PDF). σελίδες 177–200. Αρχειοθετήθηκε από το πρωτότυπο (PDF) στις 26 Ιουλίου 2014.
Τηγανίτα 
 Όλυρα ή Αγριοσίταρο ή Ντίνκελ 
Ο **σταιτίτης** ή **στατίτης** είναι είδος τηγανίτας (γνωστή και ως pancake), φτιαγμένη από αλεύρι, γάλα, βούτυρο, μπέικιν πάουντερ και ζάχαρη.

Ετυμολογία
----------

Το όνομα του προήλθε από το συστατικό του, το αλεύρι σταις, δηλαδή το αλεύρι από όλυρα, ονομαζόμενο και ως αγριοσίταρο ή ντίνκελ.

Προέλευση
---------

Την παρασκεύαζαν οι αρχαίοι Έλληνες και την σερβίριζαν με μέλι, σουσάμι και τυρί.

Τρόπος σερβιρίσματος
--------------------

Συνήθιζαν να το σερβίρουν σε πλούσια γεύματα, όπου παρευρίσκονταν αρκετοί συνδαιτυμόνες, καθώς δεν τους άρεσε να τρώνε μόνοι τους.

Παραπομπές
----------

1. ↑  «Συνταγή για τηγανίτες». epithimies.gr. Αρχειοθετήθηκε από το πρωτότυπο στις 3 Αυγούστου 2014. Ανακτήθηκε στις 31 Μαρτίου 2016.
2. ↑  «Συνταγή για τηγανίτες». sintagespareas.gr. Αρχειοθετήθηκε από το πρωτότυπο στις 28 Ιανουαρίου 2016. Ανακτήθηκε στις 31 Μαρτίου 2016.
3. 1 2  «Περί Διατροφής των Αρχαίων Ελλήνων». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 10 Μαρτίου 2016.
4. ↑  Αρχαία Ελληνική Διατροφή
5. ↑  Φιλόλογος και Ιστορικός κα Αμαλία Κ. Ηλιάδη
6. ↑  Η Διατροφή των Αρχαίων Ελλήνων
**Ροντέλο** ή **«κυκλωτό»** λέγεται το ολιγόστιχο ποίημα που προέρχεται από τη γαλλική λυρική ποίηση. Προέρχεται από το γαλλικό *rondeau* και το ιταλικό *rondo*.

Μορφή
-----

Το ροντέλο αποτελείται από δεκατρείς στίχους και πλέκεται με δύο ομοιοκαταληξίες, ενώ το περιεχόμενο του είναι συνήθως ελαφρό κι ευχάριστο. Στις ξένες λογοτεχνίες βρίσκουμε και το διπλασιασμένο ροντέλο που γίνεται από είκοσι στίχους.

Οι στίχοι χωρίζονται σε τρεις στροφές, από τις οποίες η πρώτη και η τρίτη στροφή έχουν από πέντε στίχους και η δεύτερη τρεις. 

Ο πρώτος στίχος επαναλαμβάνεται ως έβδομος και δέκατος τρίτος. Ο δεύτερος επίσης ξαναγυρίζει ως όγδοος. Από τις δύο του ομοιοκαταληξίες, η μία εμφανίζεται στους στίχους πρώτο, τέταρτο, πέμπτο, έβδομο, ένατο, δωδέκατο και δέκατο τρίτο, και η άλλη στους δεύτερο, τρίτο, έκτο, όγδοο, δέκατο και ενδέκατο στίχο, ως ακολούθως: α β β α α β α β α β β α α.

Επίσης, στους δεκατρείς στίχους πολλές φορές προσθέτονται άλλοι δύο κι έτσι το ροντέλο έχει συνολικά δεκαπέντε στίχους. Οι δύο αυτοί πρόσθετοι στίχοι χρησιμεύουν ως επωδός της δεύτερης και της τρίτης στροφής.

Νεοελληνική Λογοτεχνία
----------------------

Στη νεοελληνική λογοτεχνία ελάχιστα ροντέλα έχουν γράψει ο Θρασύβουλος Σταύρου, ο Μάρκος Τσιριμώκος και ο Νικόλαος Ποριώτης.

Ακολουθεί το ροντέλο με τίτλο «Καλόγερος» του Θρασύβουλου Σταύρου.

> 
> Θαμπά μου φέγγει ένα καντήλι  
>  
> του ογρού κελλιού την κρύαν ερμιά.  
>  
> Στο ξύλο υπομονετικά  
>  
> με βέβαιο κι αλαφρό κοντύλι  
> 
> της Παναγιάς χλωμά τα χείλη  
>  
> γράφω και μαύρα τα μαλλιά.  
>  
> Θαμπά μου φέγγει ένα καντήλι  
>  
> του ογρού κελλιού την κρύαν ερμιά.  
>  
> Μαύρα μαλλιά! Πού να μου στείλει  
> 
> το νου το κρίμα πολεμά;  
> 
> Φύλαε Χριστέ! Χείλη χλωμά.  
> 
> Τη σκέψη κάπου, κάποιο δείλι,  
> 
> θαμπά μου φέγγει ένα καντήλι.  
> 
> 
> 
>

Σημειώσεις
----------

1. ↑  Κατά τον Ψυχάρη, επειδή ορισμένοι στίχοι του ροντέλου κάνουν επανάληψη, κύκλο δηλαδή, στη γλώσσα μας η λέξη Ροντέλο (κι επειδή η βασική λέξη είναι η «Rond», κύκλος) μεταφράζεται ως Κυκλωτό.
2. ↑  Rondel.
3. ↑  Redoublé.
4. ↑  Γύρισμα, ρεφρέν.

Παραπομπές
----------

1. ↑  
Γεράσιμος Αν. Μαρκαντωνάτος (2013). «Ροντέλο». *ΛΟΓΟΤΕΧΝΙΚΟΙ ΚΑΙ ΦΙΛΟΛΟΓΙΚΟΙ ΟΡΟΙ*. Αθήνα: Δημοσιογραφικός Οργανισμός Λαμπράκη Α.Ε. σελ. 302. ISBN 978-960-503-298-2.
2. ↑  
ΣΟΦΟΚΛΗ Γ. ΔΗΜΗΤΡΑΚΟΠΟΥΛΟΥ (1978). «ΜΕΡΟΣ Β΄ - ΚΕΦΑΛΑΙΟ Ε΄ - 2. Ποιήματα με σταθερή μορφή». *ΝΕΟΕΛΛΗΝΙΚΗ ΛΟΓΟΤΕΧΝΙΑ*. Αθήνα: Ιδιωτική. σελ. 87.
3. ↑  
*The New Princeton Encyclopedia of Poetry and Poetics*Απαιτείται δωρεάν εγγραφή. Princeton University Press. 1993. σελίδες 1097.
4. ↑  
Γιάννης Α. Σάραλης (Μάρτιος 1991). «ΜΕΡΟΣ ΤΕΤΑΡΤΟ- ΚΕΦΑΛΑΙΟ ΔΕΥΤΕΡΟ - ΣΤΙΧΟΥΡΓΙΚΕΣ ΜΟΡΦΕΣ». *Νεοελληνική Μετρική*. Αθήνα: Βιβλιοπωλείον της «Εστίας» Ι.Δ. Κολλάρου & Σίας Α.Ε. σελίδες 168–169. ISBN 960-05-0283-8.
5. ↑  
ΣΟΦΟΚΛΗ Γ. ΔΗΜΗΤΡΑΚΟΠΟΥΛΟΥ (1978). «ΜΕΡΟΣ Β΄ - ΚΕΦΑΛΑΙΟ Ε΄ - 2. Ποιήματα με σταθερή μορφή». *ΝΕΟΕΛΛΗΝΙΚΗ ΛΟΓΟΤΕΧΝΙΑ*. Αθήνα: Ιδιωτική. σελ. 87.
Το **ΝΑΣΛ Τσάμπιονσιπ** (NASL Championship) είναι ο ετήσιος αγώνας πρωταθλήματος του Νορθ Αμέρικαν Σόκερ Λιγκ. Εκεί, οι δύο κορυφαίες ομάδες έρχονται αντιμέτωπες στον τελικό για την κατάκτηση του NASL Trophy, γνωστού ως **Soccer Bowl Trophy**. Από το 1975 έως το 1983 και πάλι το 2013, ο ίδιος αγώνας πρωταθλήματος ήταν γνωστός και ως **Σόκερ Μπόουλ**.

Παραπομπές
----------

1. ↑  «NASL CLUBS TO COMPETE FOR 'THE CHAMPIONSHIP'». *NASL.com*. Αρχειοθετήθηκε από το πρωτότυπο στις 3 Μαρτίου 2014. Ανακτήθηκε στις 12 Οκτωβρίου 2016.

Εξωτερικοί σύνδεσμοι
--------------------

* North American Soccer League (History)


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Soccer Bowl  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Σταμάτης Γεωργιάδης** (γνωστός ως *καπετάν-Σταμάτης*, 1775–1861) ήταν Έλληνας αγωνιστής της Επανάστασης του 1821.

Βιογραφικά στοιχεία
-------------------

Γεννήθηκε το 1775 στη Σάμο. Από μικρή ηλικία άρχισε να ασχολείται με το ναυτικό επάγγελμα, και προσελήφθη από τον καταδρομέα Νικόλαο Κεφαλά ο οποίος τον έκανε πλοίαρχο. Στη συνέχεια βρέθηκε σε βρετανικό πλοίο με το οποίο ταξίδεψε μεταξύ άλλων σε Βόρεια Αμερική, Νότια Αφρική και Βραζιλία. Με την επιστροφή του στην Ελλάδα βρέθηκε στην υπηρεσία του Αντώνιου Ανδρόνικου, στου οποίου το καταδρομικό ορίστηκε υποπλοίαρχος. Ο αρχηγός των Σαμίων κατά την Επανάσταση, Λυκούργος Λογοθέτης, όρισε τον καπετάν-Σταμάτη χίλιαρχο, κάτι που οδήγησε στην απόκτηση φήμης για τον ζήλο του. Στις αρχές του Ιουλίου του 1821, ο καπετάν-Σταμάτης μαζί με λίγους άνδρες πολέμησε εναντίον των Τούρκων στο ακρωτήριο Τζωρτζή της Σάμου. Το αποτέλεσμα της αψιμαχίας ήταν ο θάνατος του αρχηγού των Τούρκων Καπλάν αγά, και ως εκ τούτου το ακρωτήριο ονομάστηκε Κάβο-φονιάς. Στη δεύτερη πολιορκία της Σάμου αγωνίστηκε μέχρι τέλους στο πλευρό του Λογοθέτη, ενώ μετά το 1834 και την καθυπόταξη της Σάμου, μετακόμισε στην Ελλάδα, όπου έζησε τα υπόλοιπα χρόνια της ζωής του. Τιμήθηκε από την ελληνική κυβέρνηση με τον βαθμό του συνταγματάρχη, το μετάλλιο του Αγώνα αλλά και τον χρυσό σταυρό του Σωτήρος. Πέθανε το 1861 στη Χαλκίδα, και η κηδεία του πραγματοποιήθηκε δημοσία δαπάνη.

Παραπομπές
----------

1. ↑  «Σταμάτης, Γεωργιάδης». *greek\_greek.enacademic.com*. Εγκυκλοπαίδεια Δομή. Ανακτήθηκε στις 29 Απριλίου 2018.
2. ↑  «Γεωργιάδης, (καπετάν) Σταμάτης (Σάμος, 1775 - Χαλκίδα, 1861)». *Παγκόσμιο Βιογραφικό Λεξικό - Τόμος: 3*. Εκδοτική Αθηνών. Ανακτήθηκε στις 29 Απριλίου 2018.
3. ↑  Σεβαστόπουλος, Νίκος (2004). *Σάμος: μια αναδρομή στην ιστορία της*. χ.τ.: χ.ε. σελ. 93.

Εξωτερικοί σύνδεσμοι
--------------------

* Σταμάτης Γεωργιάδης στον *Πανδέκτη*, του Εθνικού Ιδρύματος Ερευνών.
Η **συνθήκη του Μπρέσλαου** αναφέρεται στην προκαταρκτική σύναψη ειρήνης ανάμεσα στην Αυστρία των Αψβούργων και το βασίλειο της Πρωσίας, η οποία τερμάτισε τον Α΄ Σιλεσιανό Πόλεμο. Οι όροι της συνθήκης υπογράφηκαν στις 11 Ιουνίου 1742 στην πρωτεύουσα της Σιλεσίας το Μπρέσλαου (Βρότσλαβ). Την Αυστρία εκπροσώπησαν απεσταλμένοι της αυτοκράτειρας Μαρίας Θηρεσίας, ενώ την Πρωσία ο βασιλιάς Φρειδερίκος Β΄.

Περιεχόμενο
-----------

Σύμφωνα με τους όρους της συνθήκης, τα σιλεσιανά δουκάτα παραχωρήθηκαν στην Πρωσία, εκτός από το δουκάτο του Τέσεν (Teschen) τις περιοχές του Τρόπαου (Troppau) και του Κρνοφ (Krnov) νότια του ποταμού Οπάβα και του νότιου τμήματος του δουκάτου του Νάισσε (Neisse). Όλες αυτές οι περιοχές οργανώθηκαν στην επαρχία της Αυστριακής Σιλεσίας. Επιπλέον ο Φρειδερίκος Β΄ προσάρτησε και την κομητεία του Κλάντσκο στη Βοημία. Η συνθήκη επικυρώθηκε από την Συνθήκη του Βερολίνου, με την οποία τερματίστηκε και επίσημα ο Α΄ Σιλεσιανός πόλεμος.

Βιβλιογραφία
------------

* Lodge, Sir Richard. *Studies in Eighteenth Century Diplomacy 1740-1748*. John Murray, 1930.
* Simms, Brendan. *Three Victories and a Defeat: The Rise and Fall of the First British Empire*. Penguin Books, 2008.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Treaty of Breslau  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Σταμάτης Βελλίδης** (Κορνοφωλιά Έβρου, 1928 - Αθήνα, 2 Νοεμβρίου 2021) ήταν στρατηγός εν αποστρατεία του ελληνικού Στρατού Ξηράς που διετέλεσε αρχηγός ΓΕΣ (1986 - 1989) και αρχηγός ΓΕΕΘΑ (1989 - 1990). Μετά την αποστρατεία του, έγινε πρόεδρος του Διοικητικού Συμβουλίου της Ελληνικής Βιομηχανίας Όπλων (ΕΒΟ). Υπήρξε στενός φίλος και συνεργάτης του υπουργού Εθνικής Άμυνας Γιάννη Χαραλαμπόπουλου.

Βιογραφικά στοιχεία
-------------------

Γεννήθηκε το 1928 στο χωριό Κορνοφωλιά του νομού Έβρου, κοντά στο Σουφλί. Αποφοίτησε από τη Στρατιωτική Σχολή Ευελπίδων (ΣΣΕ) ως ανθυπολοχαγός του Μηχανικού. Ως αξιωματικός συμπλήρωσε τις σπουδές του σε διάφορα στρατιωτικά σχολεία, στη Σχολή Πολέμου και τη Σχολή Εθνικής Άμυνας. Είναι επίσης πτυχιούχος της Σχολής Τεχνικών Αξιωματικών Μηχανικού (ΣΤΕΑΜΧ) και του Εθνικού Μετσόβιου Πολυτεχνείου (Τμήμα Πολιτικών Μηχανικών).

Υπηρέτησε ως επιτελής και διευθυντής επιτελικών γραφείων διάφορων Μονάδων και Σχηματισμών, καθώς και του Γενικού Επιτελείου Στρατού. Διετέλεσε, μεταξύ άλλων, διευθυντής της Διεύθυνσης Μελετών του ΓΕΣ, διευθυντής Δ΄ Κλάδου ΓΕΣ, διοικητής της ΧΙ Μεραρχίας Πεζικού, διοικητής του Γ΄ Σώματος Στρατού και γενικός επιθεωρητής Στρατού.

Διετέλεσε αρχηγός ΓΕΣ από το Δεκέμβριο του 1986 ως τον Ιούλιο του 1989, και αρχηγός ΓΕΕΘΑ από τον Ιούλιο του 1989 ως τον Μάιο του 1990, οπότε αποστρατεύτηκε.

Κατά τη διάρκεια της θητείας του ως αρχηγός ΓΕΣ, κινητοποίησε αποτελεσματικά τον Στρατό Ξηράς κατά την κρίση του 1987 με την Τουρκία, έχοντας ως άμεσους συνεργάτες τον Α΄ υπαρχηγό ΓΕΣ και γενικό επιθεωρητή Στρατού αντιστράτηγο Μιλτιάδη Λάσκαρη, και τον διευθυντή Ειδικών Δυνάμεων υποστράτηγο Δημήτριο Λαυρεντάκη.

Το 1993 ήταν υποψήφιος βουλευτής του ΠΑΣΟΚ στον Έβρο, αλλά δεν κατάφερε να εκλεγεί. Διετέλεσε στη συνέχεια πρόεδρος του Διοικητικού Συμβουλίου της Ελληνικής Βιομηχανίας Όπλων (ΕΒΟ) από το 1993 ως το 1997.

Παραπομπές
----------

1. ↑  News, Armyvoice (2 Νοεμβρίου 2021). «Πέθανε ο επίτιμος Αρχηγός ΓΕΕΘΑ στρατηγός Βελλίδης». *Armyvoice.gr*. Ανακτήθηκε στις 2 Νοεμβρίου 2021.
2. ↑  Συνοπτική Ιστορία του Γενικού Επιτελείου Στρατού, σελίδα 191
3. ↑  Συνοπτική Ιστορία του Γενικού Επιτελείου Στρατού, σελίδα 191
4. ↑  Συνοπτική Ιστορία του Γενικού Επιτελείου Στρατού, σελίδα 191
Ο **σταθμός παραγωγής ηλεκτρικής ενέργειας Χανίων** είναι εργοστάσιο παραγωγής ενέργειας στα Χανιά. Το εργοστάσιο τροφοδοτείται με φυσικό αέριο. Αποτελείται από δύο στρόβιλους αερίου μονάδες με συνολική χωρητικότητα περίπου 120 μεγαβάτ. Ο σταθμός είναι ιδιοκτησία της Δημόσιας Επιχείρησης Ηλεκτρισμού (ΔΕΗ).

Ιστορία
-------

Το 1995, η ΔΕΗ ανέθεσε την προμήθεια και εγκατάσταση δύο μονάδων στρόβιλων με χωρητικότητα 59 μεγαβάτ η κάθε μία στην Ansaldo Energia, θυγατρική της Finmeccanica. Η κατασκευή του σταθμού ξεκίνησε τον Απρίλιο του 1997. Ο πρώτος συγχρονισμός του εργοστασίου έγινε το Μάρτιο του 1998 και η πρώτη μονάδα μπήκε σε εμπορική λειτουργία το Μάιο του 1998. Η δεύτερη μονάδα μπήκε σε εμπορική λειτουργία τον Αύγουστο του 1998.

Οι ελληνικές εταιρείες Τρίτων και Ρόδαξ συμμετείχαν στην κατασκευή της μονάδας ως υπεργολάβοι.
Ο **Σταμάτης Κ. Μανούσης** (13 Φεβρουαρίου 1905 - 7 Ιουλίου 1981) ήταν Έλληνας οφθαλμίατρος και πολιτικός από την Κω της Δωδεκανήσου. Υπηρέτησε ως βουλευτής και υπουργός τη δεκαετία του ' 60. Διακρίθηκε για τη φιλοπατρία του και για τη φιλανθρωπική προσφορά κυρίως προς του πατριώτες του. Η κλινική του ήταν και ονομάστηκε "Στέγη των Κώων στην Αθήνα". Ήταν παντρεμένος με την Κική Δασκαλοπούλου.

Ιατρική προσφορά
----------------

Ήταν ο ιδρυτής και διευθυντής της Οφθαλμολογικής Κλινικής "Μανούση" στην Αθήνα, στην οδό Νεοφύτου Βάμβα 9 (1936-1973).

Στον πόλεμο του 1940-41 υπηρέτησε ως έφεδρος Ανθυπίατρος στον Ελληνικό Στρατό με υπηρεσία κυρίως στο νοσοκομείο του Μεσολογγίου, ο Δήμος του οποίου αργότερα τον παρασημοφόρησε για τις υπηρεσίες του.

Κατά τη διάρκεια του Εμφυλίου, η κλινική του μεταβλήθηκε σε λαϊκό κατάλυμα, φιλοξενώντας, κατά δεκάδες, ανθρώπους από όλες τις κοινωνικές τάξεις. 
Συμμετείχε στην Εθνική Αντίσταση (ΕΑΜ) και του αναγνωρίστηκε επίσημα η δράση του αυτή με απόφαση του Υπουργείου Εθνικής Άμυνας.
Διετέλεσε πρόεδρος της Δωδεκανησιακής Αδελφότητας Πειραιώς, μέλος του Ιατρικού Συλλόγου Αθηνών (1928), πρόεδρος της Γενικής Ένωσης Κώων Αθηνών, και αντιπρόεδρος της Δωδεκανησιακής Νεολαίας Αθηνών.

Ήταν επίσης ανταποκριτής της εφημερίδας "Δωδεκάνησος"(1928), ιδρυτικό μέλος της εδρεύουσας στην Αθήνα Δωδεκανησιακής Ιστορικής και Λαογραφικής Εταιρείας (ΔΙΛΕ), μέλος του φιλολογικού συλλόγου "Παρνασσός", της Ιατρικής Εταιρείας Αθηνών, της Οφθαλμολογικής Εταιρείας Αθηνών (δημοσίευσε εργασίες σε συνέδρια μαζί με τον συνεργάτη του Καθηγητή Θ. Τζανίδη) και μέλος του Δ.Σ. του Διεθνούς Ιπποκρατείου Ιδρύματος Κω (Δ.Ι.Ι. ΚΩ).

Πολιτική σταδιοδρομία
---------------------

Εξελέγη βουλευτής Δωδεκανήσου σε δυο εκλογικές περιόδους (1963-1964 και 1964-1967) με την Ένωση Κέντρου. Διετέλεσε υπουργός Υγιεινής στην κυβέρνηση Στέφανου Στεφανόπουλου (από τις 17 Σεπτεμβρίου 1965 ως την παραίτησή του, στις 11 Μαΐου 1966). Επίσης, ανέλαβε υπουργός άνευ Χαρτοφυλακίου από τις 11 Μαΐου 1966 ως τις 22 Δεκεμβρίου 1966.

Θάνατος και τιμές
-----------------

Η οικογένειά του, πολλά χρόνια μετά το θάνατό του, και μετά από αρκετές προσπάθειες και ενέργειες, υλοποιεί τη γραπτή επιθυμία του, να μεταφερθούν τα οστά του από την Αθήνα και να ενταφιαστούν στη γενέτειρα γη, καθώς το Δημοτικό Συμβούλιο Δήμου Κω, με ομόφωνη απόφαση, παραχώρησε χώρο στο κοιμητήριο ως ένδειξη αναγνώρισης του μεγάλου έργου του στο νησί.

Για το σκοπό αυτό ανηγέρθη καλλιμάρμαρο ταφικό μνημείο με την ανάγλυφη μορφή του, έργο του γλύπτη Τζανουλίνου, όπου ενταφιάστηκαν τα οστά του στις 3 Ιουλίου 2011. Είναι σχεδιασμένο από τον γνωστό αρχιτέκτονα, Γιάννη Βικέλα.

Βιβλιογραφία
------------

* 7.3.1998 Δωδεκάνησα – Μιλτιάδη Λογοθέτη- 50 χρόνια κοινοβουλευτικού βίου- Οι διατελέσαντες Βουλευτές - ISBN 960-7907-02-2
* Τριάντα χρόνια από τον θάνατο του Σταμάτη Μανούση[*νεκρός σύνδεσμος*], Ροδιακή, 3-7-2011).
*

Παραπομπές
----------

1. ↑  «Κυβέρνησις Στέφανου Στεφανόπουλου Από 17.9.1965 Έως 22.12.1966». Γενική Γραμματεία της Κυβέρνησης. Ανακτήθηκε στις 11 Ιουνίου 2013.
**Στο μονοπάτι των δολοφόνων** (πρωτότυπος αγγλικός τίτλος: On the Trail of the Assassins) είναι βιβλίο γραμμένο το 1988 από τον πρώην εισαγγελέα της Νέας Ορλεάνης, Τζιμ Γκάρισον, το οποίο περιγράφει λεπτομερώς τον ρόλο του στην έρευνα για την δολοφονία του Αμερικανού προέδρου Τζον Κένεντι και στην παραπομπή σε δίκη του επιχειρηματία Κλέι Σόου για συνωμοσία, η οποία ήταν και η μοναδική δίκη που διεξήχθη για τη δολοφονία του Κένεντι. Ο Γκάρισον αφιέρωσε το βιβλίο σε όλους τους συνεργάτες του που τον βοήθησαν στην έρευνα για την δολοφονία του Κένεντι την δεκαετία του 1960, καθώς και σε πολλούς άλλους που συνέλαβαν ουσιαστικά στη έρευνα αυτή.

Κινηματογραφική μεταφορά
------------------------

Το βιβλίο προσαρμόστηκε εν μέρει από τον Όλιβερ Στόουν και τον Ζάκαρι Σκλαρ στην ταινία JFK, η Ιστορία που Χαράχτηκε στη Μνήμη μας του 1991, με πρωταγωνιστές τους μεγάλους αστέρες του Χόλιγουντ: τον Κέβιν Κόστνερ ως Τζιμ Γκάρισον, τον Τόμι Λι Τζόουνς ως Κλέι Σόου, και τον ίδιο τον συγγραφέα και πρώην εισαγγελέα Τζιμ Γκάρισον ως Ερλ Γουώρεν.

Παραπομπές
----------

1. ↑  Fernandez, Jay A. (13 Σεπτεμβρίου 2016). «On Truth: 'Snowden' and Oliver Stone's 10 Strongest Adaptations». *Signature Reads*. Penguin Random House. Ανακτήθηκε στις 26 Ιανουαρίου 2019.
2. ↑  Dallas Morning News (23 December 1991). «Costner's wife persuaded him to take the role of Jim Garrison in 'JFK'». *Baltimore Sun*. Αρχειοθετήθηκε από το πρωτότυπο στις 2019-01-26.. Ανακτήθηκε στις 26 January 2019.
3. ↑  Weinraub, Bernard (1 August 1993). «FILM; Tommy Lee Jones Snarls His Way to the Pinnacle». The New York Times, σελ. 2011.. Ανακτήθηκε στις 26 January 2019.
Το ***Στα σαγόνια του κροκόδειλου*** (αγγλικά: *Crocodile*) είναι μια αμερικάνικη ταινία τρόμου του 2000 που κυκλοφόρησε απευθείας σε βίντεο στις 26 Δεκεμβρίου 2000 στην Αμερική. Την ταινία ακολούθησε μια συνέχεια το *Στα σαγόνια του κροκόδειλου 2* το 2002. Είναι η 2η ταινία με θέμα δολοφόνο κροκόδειλο που κυκλοφόρησε το 2000 μαζί με το *Αμόκ*.

Πλοκή
-----

Μια ομάδα από φίλους πάνε εκδρομή με βάρκα σε μια λίμνη της Νότιας Καλιφόρνιας, αλλά το χαρούμενο σαββατοκύριακο τους μετατρέπεται σε τρόμο όταν ένας τεράστιος θηλυκός κροκόδειλος που προσπαθεί να πάρει εκδίκηση για την καταστροφή των αυγών της, αρχίζει να τους αποδεκατίζει.

Ηθοποιοί και Χαρακτήρες
-----------------------

* Μαρκ Μακ Λόχλιν στο ρόλο του *Μπράντι Τέρνερ*
* Κέητλιν Μάρτιν στο ρόλο της *Κλερ*
* Κρις Σολάρι στο ρόλο του *Ντάνκαν Μακ Κέι*
* Τζούλι Μιντζ στο ρόλο της *Άναμπελ*
* Ρετ Ουίλκινς στο ρόλο του *Φόστερ*

Παραγωγή
--------

Η ταινία γυρίστηκε στη Σάντα Κλαρίτα, στο Λος Άντζελες και κυρίως στο Μεξικό με έναν προϋπολογισμό των 2.800.000 δολαρίων.

Υποδοχή
-------

Η ταινία αρνητικές κριτικές από το κοινό. Στο IMDb κρατάει μια βαθμολογία των 3,7/10. Στο Rotten Tomatoes κρατάει μια βαθμολογία κοινού 19% βασισμένη σε 4,665 βαθμολογίες χρηστών. Παρ΄όλο που κατηγορήθηκε λόγω των ειδικών της εφέ η ταινία είναι πλέον cult.

Εξωτερικοί σύνδεσμοι
--------------------

* Crocodile στο IMDb
* Crocodile στο Rotten Tomatoes
* Crocodile στο Allmovie
* Crocodile στο popcorn.gr
Η αναστυλωμένη Στοά των Δώδεκα μεγάλων Θεών.
Η **Στοά των Δώδεκα μεγάλων Θεών**, (λατιν.: *Porticus Deorum Consentium*), γνωστή και ως **Στοά του Συμβουλίου των Θεών**, λατιν.: Porticus Dii Consentes, ιταλικά: Portico degli Dei Consenti‎, είναι μία αρχαία κατασκευή, που βρίσκεται στο κάτω μέρος του αρχαίου ρωμαϊκού δρόμου, ο οποίος οδηγεί στο Καπιτώλιο, στη Ρώμη της Ιταλίας. Η *ανηφόρα προς τον Καπιτωλίνο* (clivus Capitolinus) στρέφεται απότομα στην κορυφή της Ρωμαϊκής Αγοράς (Forum Romanum), όπου ανακαλύφθηκε και αναστυλώθηκε αυτή η στοά από μάρμαρο και σύνθετο υλικό το 1835.

Ανοικοδομήθηκε για τελευταία φορά το 367 μ.Χ. και ήταν έτσι το τελευταίο ειδωλολατρικό ιερό στην Αγορά (τέτοια ιερά είχαν απαγορευτεί από τον νόμο περισσότερο από μία δεκαετία νωρίτερα). Η Στοά στέγαζε δώδεκα δωμάτια σε εσοχές, όπου πιστεύεται ότι είχαν τα γραφεία τους οι υπάλληλοι του Αρχείου Κρατικών Εγγράφων (Tabularium).

Δείτε επίσης
------------

* Κατάλογος αρχαίων μνημείων στη Ρώμη

Βιβλιογραφικές αναφορές
-----------------------

1. ↑  Bum, Robert (1895). *Ancient Rome and its neighborhood: an illustrated handbook to the ruins of ..*. Bell. σελίδες 58.
Συντεταγμένες: 53°10′39.94″N 23°48′49.57″E﻿ / ﻿53.1777611°N 23.8137694°E﻿ / 53.1777611; 23.8137694

Το **Τζαμί του Κρουσινιάνι** (πολωνικά: *Meczet w Kruszynianach*) είναι ξύλινο τζαμί που βρίσκεται στο χωριό Κρουσινιάνι του Βοεβοδάτου Ποντλάσκιε στην Πολωνία. Το κτίριο είναι το παλαιότερο τζαμί των Λιπκάνων Τάταρων στην Πολωνία, χτισμένο σε σχέδιο ορθογωνίου, με διαστάσεις 10 επί 13 μέτρα.

Ιστορία
-------

Το χωριό Κρουσινιάνι δόθηκε από τον Βασιλιά Γιαν Γ΄ Σομπιέσκι στους Τάταρους που είχαν συμμετάσχει στο πλευρό της Πολωνικής-Λιθουανικής Κοινοπολιτείας στον πόλεμο κατά της Οθωμανικής Αυτοκρατορίας. Αφού ο πληθυσμός των Τάταρων εγκαταστάθηκε στην περιοχή, οι Τάταροι έχτισαν το τζαμί, το οποίο αναφέρεται για πρώτη φορά σε ένα έγγραφο που χρονολογείται από το 1717. Το παρόν τζαμί χτίστηκε κατά πάσα πιθανότητα το δεύτερο μισό του δέκατου όγδοου αιώνα, ή το πρώτο μισό του δέκατου ένατου αιώνα (η ακριβής ημερομηνία κατασκευής του κτιρίου είναι άγνωστη), στην τοποθεσία του πρώην τζαμιού. Το 1846, το κτίριο ανακαινίστηκε, πληροφορίες για το οποίο βρίσκονται σε μια πέτρινη πλάκα, δίπλα στην είσοδο των γυναικών.

Μετά τον Β΄ Παγκόσμιο Πόλεμο, η περιοχή εγκαταστάθηκε από παλιννοστούντες και μουσουλμάνους από τη σύγχρονη Λευκορωσία. Το 2008, με χρηματοδότηση από το Υπουργείο Πολιτισμού και Εθνικής Κληρονομιάς, το ξύλινο κτίριο εξοπλίστηκε με σύστημα ασφαλείας.

Το χωριό Κρουσινιάνι χαρακτηρίστηκε ένα από τα επίσημα εθνικά ιστορικά μνημεία της Πολωνίας (*Pomnik historii*) στις 20 Νοεμβρίου 2012. Η καταχώρισή του διατηρείται από το Συμβούλιο Εθνικής Κληρονομιάς της Πολωνίας.

Το 2014, κατά τη διάρκεια ενός κύματος ισλαμοφοβικών επιθέσεων στην Πολωνία, ο τοίχος του τζαμιού ζωγραφίστηκε με το σχέδιο ενός χοίρου και το παρακείμενο νεκροταφείο βανδαλίστηκε με υβριστικά γκράφιτι.

Δείτε επίσης
------------

* Ισλάμ στην Πολωνία

Παραπομπές
----------

1. ↑  www.nid.pl/pl/Informacje\_ogolne/Zabytki\_w\_Polsce/Pomniki\_historii/Lista\_miejsc/miejsce.php?ID=1185.
2. ↑  «Rejestr Zabytków» (PDF). *NID*. Ανακτήθηκε στις 11 Μαρτίου 2016.
3. ↑  «Meczet w Kruszynianach». *Κρουσινιάνι*. Ανακτήθηκε στις 11 Μαρτίου 2016.
4. ↑  «Dz.U. 2012 poz. 1275». *Σέιμ*. Αρχειοθετήθηκε από το πρωτότυπο στις 12 Μαρτίου 2016. Ανακτήθηκε στις 11 Μαρτίου 2016.
5. ↑  Ναρκόβιτς, Κάσια, και Κόνραντ Πεντζίβιατρ. "From unproblematic to contentious: mosques in Poland." Journal of Ethnic and Migration Studies 43.3 (2017): 441-457. quote: Yet perhaps the most devastating – not in scale but in symbolism – was the 2014 attack on the seventeenth-century Tatar mosque in Kruszyniany. A pig was drawn on the outside wall of the green wooden mosque and abusive graffiti was sprayed on the graves of the adjacent Muslim cemetery. The Tatars, having lived in Poland for several hundred years without experiencing hostility, were deeply affected by this unprecedented rise in Islamophobic attacks. This incident showed that, in the context of an unprecedented rise in Islamophobia, all Muslims are targeted through attacks on their places of worship, whether they have lived in Poland for centuries or just a few years.
Ο **Τζαμπίρ Ιμπν Χαϋάν** (αγγλ. Jābir ibn Ḥayyān), γνωστός ευρύτερα ως **Γκέμπερ**, ήταν σπουδαίος Περσία αλχημιστής, που έζησε τον 8ο αιώνα μ.Χ. και ασχολήθηκε επισταμένα με την αλχημεία, την αστρονομία, τη φιλοσοφία και άφησε ως παρακαταθήκη ένα μεγάλης έκτασης συγγραφικό έργο, το οποίο στα αραβικά είναι γνωστό ως *Jabirian corpus*. Δικαίως θεωρείται ως μια σημαντική μορφή της αλχημείας.

Μελέτησε ευρέως κοσμολογία, αστρολογία, ιατρική, μυστικισμό και την *τότε* χημεία, γνωστή ως αλχημεία. Θεωρείται ως ο *"πατέρας της Αραβικής Χημείας"*. Υπήρξε από τους πρώτους μελετητές που κατά την έρευνα του χρησιμοποίησε επιστημονικές μεθόδους με σκοπό να μελετήσει φυσικά υλικά. Ευρέως έμεινε γνωστός με το λατινικό όνομα ***Geber***. Ο Τζαμπίρ μελέτησε εις βάθος τις θεωρίες Ελλήνων επιστημόνων και επίσης μετέφρασε τις θεωρίες του Αριστοτέλη στην αραβική γλώσσα. 

Ερεύνησε μεθόδους απόσταξης, εξάχνωσης και εξάτμισης, ήταν ο αλχημιστής που εφηύρε τον άμβυκα, και επίσης ανέπτυξε ο ίδιος μια, καινοτόμα για την εποχή του, συσκευή με σκοπό την απόσταξη και τη μελέτη των οξέων. Ανέπτυξε, πρόσθετα, ένα πρωταρχικό σύστημα ταξινόμησης των χημικών στοιχείων, αφού πρώτα εξέτασε αναλυτικά τις ιδιότητες των υλικών που μελετούσε.

Παραπομπές
----------

1. 1 2  *Trove*. 1526961. Ανακτήθηκε στις 31  Μαρτίου 2023.
2. ↑
3. ↑
4. ↑
5. ↑

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 11036
* LCCN: n85356785
* ISNI: 0000 0003 7418 233X
* GND: 118864718
* SELIBR: 192315
* SUDOC: 026877376
* BNF: cb11903785q (data)
* BIBSYS: 90364954
* NLA: 49784529
* NKC: mzk2003198569
* ICCU: BVEV026590
* BNE: XX1162624
* CiNii: DA04043107

 |

 |
Το Σάγκαχολμ
Το **Σάγκαχολμ** (σουηδικά: Sagaholm) είναι τόπος ταφικών τύμβων της εποχής του Χαλκού (Σαγκαχολμσχόγκεν). Βρίσκεται στην ενορία Λιούνγκαρουμς, νότια του Γιόνκιοπινγκ στο Σμώλαντ της Σουηδίας.

Σαγκαχολμσχόγκεν
----------------

Το Σαγκαχολμσχόγκεν (σουηδικά: Sagaholmshögen) είναι λιθοσωρός ο οποίος χρονολογείται από την πρώιμη σκανδιναβική εποχή του χαλκού (περ. 1700–500 π.Χ.). Ο χώρος είχε έναν μεγάλο τύμβο με έναν κύκλο από πλάκες ψαμμίτη, που πιθανόν να αριθμούσαν έως και 100. Οι τάφοι της Εποχής του Χαλκού χτίστηκαν με τη μορφή αναχώματος. Περίπου 1.500 χρόνια μετά την κατασκευή του τάφου, άλλοι τέσσερις μικρότεροι τάφοι κατασκευάστηκαν στους πρόποδες του λόφου. Μόνο 45 τάφοι έχουν απομείνει, με 18 από αυτούς στολισμένους με βραχογραφίες που απεικονίζουν πλοία, ζώα και ανθρώπους, συμπεριλαμβανομένων σκηνών ζωοφιλίας. Τα ευρήματα εκτίθενται προς το παρόν στο μουσείο της κομητείας Γιόνκοπινγκς (μουσείο Γιόνκοπινγκς λανς) στο Γιόνκοπινγκ.

Δείτε επίσης
------------

* Άρμα του ηλίου του Τρούντχολμ

Παραπομπές
----------

1. ↑  «Sagaholmshögen». *Jönköpings läns museum*. Ανακτήθηκε στις 1 Σεπτεμβρίου 2020.

Πηγές
-----

* Goldhahn, Joakim (2006) *Om döda och efterlevande med exempel från Bredrör, Skelhøj, Sagaholm och Mjeltehaugen* (Bergen, Norway: "Arkeologiske Skrifter". Pg 283-303) (ISBN 9171914897)
Συντεταγμένες: 40°31′15″N 22°12′16″E﻿ / ﻿40.52083°N 22.20444°E﻿ / 40.52083; 22.20444

Το **Τζαμί του Μαχμούτ Τσελεμπή** είναι οθωμανικό τζαμί στη Βέροια, στην Ελλάδα.

Το τζαμί χτίστηκε στο νότιο τείχος της παλιάς Βέροιας και βρίσκεται δίπλα στο Βυζαντινό Μουσείο της πόλης. Μία από τις πέντε στοές των δερβίσηδων της πόλης βρισκόταν στα νότια της κατά τους οθωμανικούς χρόνους, πιθανότατα η γνωστή ως Μπάμπα Τεκέ (Baba Tekke).

Το δεύτερο όνομά του, «Μπογιαλί Τζαμί», σημαίνει «Βαμμένο Τζαμί» και αναφέρεται στα έντονα χρώματα με τα οποία ήταν αρχικά διακοσμημένο το εξωτερικό του. Σήμερα σώζονται μόνο ίχνη τους και το κτήριο δεν ξεχωρίζει εξωτερικά από μια ιδιωτική κατοικία με την κεραμοσκεπή του, ρόλο που έπαιξε για λίγο τον 20ό αιώνα. Το πιο εντυπωσιακό χαρακτηριστικό του ήταν ο μιναρές του, ο οποίος έμοιαζε με στήλη δωρικού ρυθμού στο αυλό σχήμα του. Ο μιναρές κατέρρευσε το 1940 και σήμερα σώζεται μόνο η βάση.

Παραπομπές
----------

1. 1 2 3 4  Marge & Matskani 2007, σελ. 74.

Πηγές
-----

* Marge, Anastasia I.; Matskani, Anna S. (2007). «Η οθωμανική αρχιτεκτονική στην πόλη της Βέροιας». *Αρχαιολογία και Τέχνες*: 72–78. ISSN 1108-2402.
Μια καζάχικη τουμπετέικα
Η **τουμπετέικα** (ρωσικά: тюбете́йка‎) είναι η ρωσική λέξη για πολλές ποικιλίες των παραδοσιακών καπέλων της Κεντρικής Ασίας. Σήμερα τουμπετέικες φορούν κάτοικοι σε διάφορες χώρες της πρώην Σοβιετικής Ένωσης. Μεταξύ άλλων τις φορούν στο Τατζικιστάν, το Καζακστάν, το Κιργιστάν και το Ουζμπεκιστάν, καθώς και σε Μουσουλμανικές περιοχές της Ρωσίας (κυρίως από τους Τατάρους) και το Αζερμπαϊτζάν. Ένα παρόμοιο καπέλο που λέγεται ντόπα φοριέται από τους Ουζμπέκους και τους Ουιγούρους και έχει τετράγωνο σχήμα. Ήταν δημοφιλές κάλυμμα για το κεφάλι στα παιδιά της ΕΣΣΔ κατά τη δεκαετία του 1940 και του 1950. 

Οι τουμπετέικες φοριούνται συνήθως από τις Τουρκικές εθνότητες της περιοχής. Φέρουν κάποια επιφανειακή ομοιότητα με την γιούρτα, το παραδοσιακό είδος σπιτιού, γνωστό πολιτιστικό γνώρισμα των χωρών της Κεντρικής Ασίας.

Το -κα στο τέλος είναι το ρωσικό υποκοριστικό επίθημα, όπως συμβαίνει με τη σάπκα, την ουσάνκα και την μπουντένοφκα. Στα τουρκμενικά, ονομάζεται ταχίγια (τακίγια).

Ντόπα
-----

Η ουζμπέκικη ντόπα, ή ντούπι (ουσμπεκικά: doʻppi‎) θεωρείται μορφή εφαρμοσμένης τέχνης και είναι σημαντικό μέρος της παραδοσιακής λαϊκής ενδυμασίας των Ουζμπέκων. Είναι μαύρη με μια επίπεδη, τετράγωνη βάση. Στο Τσουστ του Ουζμπεκιστάν, οι ντόπες φτιάχνονται με λευκό κέντημα με "τέσσερις καμάρες [που] αντιπροσωπεύουν τις αδιαπέραστες πύλες που θα κρατήσει όλους τους εχθρούς στο κόλπο, οι καιόμενες πιπεριές προστατεύουν από το κακό μάτι και τα αμύγδαλα ή αλλιώς μποντόμ λέγεται ότι συμβολίζουν τη ζωή και τη γονιμότητα".

Επίσης, υπάρχει μια τάση μεταξύ των Σεφαρδιτών και των Μαροκινών Εβραίων να φορούν ουζμπέκικες τουμπετέικες ως κιπά.

Εικόνες
-------

* Μια κιργίζικη τουμπετέικαΜια κιργίζικη τουμπετέικα
* Μια τουμπετέικα που είναι χαρακτηριστική των Τατάρων της Κριμαίας.Μια τουμπετέικα που είναι χαρακτηριστική των Τατάρων της Κριμαίας.
* Μια κιργιζική "τοπού".Μια κιργιζική "τοπού".
* Μια τατζικική ντόπα.Μια τατζικική ντόπα.
* Εξώφυλλο του σοβιετικού περιοδικού Ογκονιόκ το οποίο απεικονίζει τον Μαξίμ Γκόρκι να φορά μια τουμπετέικα.Εξώφυλλο του σοβιετικού περιοδικού Ογκονιόκ το οποίο απεικονίζει τον Μαξίμ Γκόρκι να φορά μια τουμπετέικα.

Παραπομπές
----------

1. ↑  «Tubeteika suits everybody». Αρχειοθετήθηκε από το πρωτότυπο στις 28 Σεπτεμβρίου 2007. Ανακτήθηκε στις 11 Ιουλίου 2011.
2. ↑  Mentges, Gabriele· Shamukhitdinova, Lola (2013). *Modernity of Tradition: Uzbek Textile Culture Today*. Waxmann Verlag. σελ. 115. ISBN 978-3-8309-7906-7.
3. ↑  Lovell-Hoare, Sophie· Lovell-Hoare, Max (8 Ιουλίου 2013). *Uzbekistan*. Bradt Travel Guides. σελ. 117. ISBN 978-1-84162-461-7.
Το **Σύνταγμα της Δημοκρατίας της Μολδαβίας** αποτελεί την ανώτατη νομοθεσία της χώρας. Υιοθετήθηκε στις 29 Ιουλίου 1994 από το Κοινοβούλιο της Μολδαβίας και έχει αναθεωρηθεί 8 φορές.

Μέσω αυτού, η Μολδαβία αναλαμβάνει την υποχρέωση να τηρεί τον Χάρτη των Ηνωμένων Εθνών και τις συνθήκες στις οποίες είναι συμβαλλόμενο μέρος, να συνάπτει σχέσεις με άλλα κράτη και να ακολουθεί τους κανόνες του διεθνούς δικαίου. Η ισχύ κάποιας διεθνούς συνθήκης που περιέχει διατάξεις που είναι αντίθετες προς το σύνταγμα θα πρέπει να έχει προηγηθεί μέσω αναθεώρησης του τελευταίου.

Σε άλλες διατάξεις του συντάγματος, το κράτος αναγνωρίζει και εγγυάται σε όλους τους πολίτες του το δικαίωμα στη διατήρηση, ανάπτυξη και έκφραση των εθνολογικών, πολιτιστικών, γλωσσικών και θρησκευτικών τους ταυτοτήτων. Επίσημη γλώσσα της Δημοκρατίας της Μολδαβίας είναι η μολδαβική γλώσσα με έκφρασή της το λατινικό αλφάβητο. Το κράτος, ωστόσο, αναγνωρίζει και προστατεύει το δικαίωμα στη διατήρηση, την ανάπτυξη και τη χρήση της ρωσικής γλώσσας και άλλων γλωσσών που ομιλούνται στο εσωτερικό έδαφος του κράτους.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 24 Ιουνίου 2016. Ανακτήθηκε στις 19 Μαρτίου 2016.
2. ↑
3. 1 2 3 4

|  |  |  |  |  |
| --- | --- | --- | --- | --- |
| 

| π • σ • ε
Συντάγματα της Ευρώπης |
| --- |
|  |
|  | 
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βατικανό
* Βέλγιο
* Βόρεια Μακεδονία
* Βοσνία και Ερζεγοβίνη
* Βουλγαρία
* Γαλλία
* Γερμανία
* Γεωργία
* Δανία
* Ελβετία
* Ελλάδα
* Εσθονία
* Ηνωμένο Βασίλειο
* Ιρλανδία
* Ισλανδία
* Ισπανία
* Ιταλία
* Κροατία
* Κύπρος
* Λετονία
* Λευκορωσία
* Λιθουανία
* Λίχτενσταϊν
* Λουξεμβούργο
* Μάλτα
* Μαυροβούνιο
* Μολδαβία
* Μονακό
* Νορβηγία
* Ολλανδία
* Ουγγαρία
* Ουκρανία
* Πολωνία
* Πορτογαλία
* Ρουμανία
* Ρωσία
* Σερβία
* Σλοβακία
* Σλοβενία
* Σουηδία
* Τουρκία
* Τσεχία
* Φινλανδία
 |

 |
Η **Συνθήκη του Ταμασίου** ήταν η συνθήκη με την οποία η περιοχή των Αγράφων απέκτησε καθεστώς αυτονομίας την περίοδο της Τουρκοκρατίας. Υπογράφτηκε στις 10 Μαϊου 1525 μεταξύ του Βεγλέρ Βέη πασά της Λάρισας και των προυχόντων των χωριών των Αγράφων, στο χωριό Ταμάσι (σημερινή Ανάβρα) και στους όρους της συνθήκης αναφέρονταν τα εξής:

* Τα χωριά των Αγράφων κηρύσσονταν αυτόνομα και θα διοικούνται από τοπικό συμβούλιο με έδρα το Νεοχώρι.
* Καμία τουρκική οικογένεια δεν θα κατοικούσε μόνιμα στα χωριά με εξαίρεση το Φανάρι
* Επιτρέπεται η ελεύθερη επικοινωνία των κατοίκων των Αγράφων με την πεδιάδα της Θεσσαλίας
* Οι κάτοικοι των Αγράφων υποχρεούνται να πληρώνουν ετήσιο φόρο 50.000 γρόσια

Οι Οθωμανοί προχώρησαν στην υπογραφή της συνθήκης καθώς έκριναν ασύμφορη την εγκατάσταση φρουράς για τον στρατιωτικό έλεγχο της περιοχής, λόγω του ιδιαίτερα δύσβατου εδάφους και του ανυπότακτου χαρακτήρα των κατοίκων. Θεώρησαν προτιμότερο να παραχωρήσουν στην περιοχή καθεστώς αυτονομίας και να εισπράττουν μία σταθερή φορολογία. Μετά την συνθήκη η περιοχή των Αγράφων γνώρισε οικονομική ανάπτυξη παρά την υποχρέωση να καταβάλλει ετήσια φορολογία στις Οθωμανικές αρχές. Την περίοδο αυτή κατασκευάστηκαν στα Άγραφα μεγάλες εκκλησίες και μοναστήρια και αναπτύχθηκε η τέχνη της αγιογραφίας. Η περιοχή προσέλκυσε ανθρώπους των γραμμάτων όπως ο Ευγένειος Γιαννούλης ο Αιτωλός που ίδρυσε το Ελληνομουσείο Αγράφων, ανώτατη σχολή γραμματικών και θρησκευτικών σπουδών. Άλλη συνέπεια της συνθήκης ήταν τα Άγραφα να συγκεντρώσουν πολλούς φυγάδες που αντιμετώπιζαν προβλήματα με τις οθωμανικές αρχές οι οποίοι συγκρότησαν μαζί με ντόπιους οπλαρχηγούς σώματα κλεφτών. Η δράση των κλεφτών ήταν ιδιαίτερα έντονη στην περιοχή των Αγράφων.

Παραπομπές
----------

1. ↑  «Σμόκοβο, η συνθήκη του Ταμασίου». Αρχειοθετήθηκε από το πρωτότυπο στις 29 Απριλίου 2011. Ανακτήθηκε στις 13 Δεκεμβρίου 2010.
2. ↑  «ιστορία του Ελληνόπυργου». Αρχειοθετήθηκε από το πρωτότυπο στις 24 Μαρτίου 2010. Ανακτήθηκε στις 13 Δεκεμβρίου 2010.
3. ↑  «Περιφέρεια Θεσσαλίας, ιστορία». Αρχειοθετήθηκε από το πρωτότυπο στις 22 Φεβρουαρίου 2007. Ανακτήθηκε στις 13 Δεκεμβρίου 2010.
Το **Σύνταγμα της Δημοκρατίας της Κροατίας** ψηφίστηκε από το Κοινοβούλιο της Κροατίας το Δεκέμβριο του 1990. Μερικές φορές αποκαλείται ως Σύνταγμα των Χριστουγέννων (*Božićni Ustav*). Το 2000, και ξανά το 2001, το Κροατικό Κοινοβούλιο τροποποίησε το Σύνταγμα αλλάζοντας τα δύο σωμάτων του κοινοβουλίου σε ένα νομοθετικό σώμα και μειώνοντας τις προεδρικές εξουσίες. Η τελευταία τροποποίησή του έγινε το 2013.

Το σύνταγμα καθορίζει την Κροατία ως ένα ενιαίο, αδιαίρετο, δημοκρατικό και κοινωνικό κράτος, στο οποίο η εξουσία πηγάζει από το λαό και ανήκει στο λαό. Ο λαός ασκεί την εξουσία του μέσα από τις εκλογές των αντιπροσώπων και μέσω της λήψης άμεσων αποφάσεων. Ορίζεται ότι η ελευθερία, τα ίσα δικαιώματα, η εθνική ισότητα, η ισότητα των φύλων, η αγάπη της ειρήνης, η κοινωνική δικαιοσύνη, ο σεβασμός των ανθρωπίνων δικαιωμάτων, το απαραβίαστο της ιδιοκτησίας, η διατήρηση της φύσης και του περιβάλλοντος, το κράτος δικαίου, καθώς και ο δημοκρατικός πολυκομματισμός, είναι οι υψηλότερες αξίες της συνταγματικής τάξης της Δημοκρατίας της Κροατίας.

Παραπομπές
----------

1. 1 2 3 4
2. ↑
3. ↑

|  |  |  |  |  |
| --- | --- | --- | --- | --- |
| 

| π • σ • ε
Συντάγματα της Ευρώπης |
| --- |
|  |
|  | 
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βατικανό
* Βέλγιο
* Βόρεια Μακεδονία
* Βοσνία και Ερζεγοβίνη
* Βουλγαρία
* Γαλλία
* Γερμανία
* Γεωργία
* Δανία
* Ελβετία
* Ελλάδα
* Εσθονία
* Ηνωμένο Βασίλειο
* Ιρλανδία
* Ισλανδία
* Ισπανία
* Ιταλία
* Κροατία
* Κύπρος
* Λετονία
* Λευκορωσία
* Λιθουανία
* Λίχτενσταϊν
* Λουξεμβούργο
* Μάλτα
* Μαυροβούνιο
* Μολδαβία
* Μονακό
* Νορβηγία
* Ολλανδία
* Ουγγαρία
* Ουκρανία
* Πολωνία
* Πορτογαλία
* Ρουμανία
* Ρωσία
* Σερβία
* Σλοβακία
* Σλοβενία
* Σουηδία
* Τουρκία
* Τσεχία
* Φινλανδία
 |

 |
Ο **Σερ Ρόναλντ Μακένζι Σκόμπι** (*Ronald MacKenzie Scobie*, 8 Ιουνίου 1893 - 23 Φεβρουαρίου 1969) ήταν Βρετανός στρατηγός του Β' Παγκοσμίου Πολέμου, του οποίου η δράση συνδέθηκε στενά με τις πολιτικές εξελίξεις στην Ελλάδα με το τέλος της γερμανικής κατοχής. Ανακηρύχθηκε ιππότης της Βρετανικής Αυτοκρατορίας και τιμήθηκε με πλείστα παράσημα.

Γενικά
------

Με το τέλος των γυμνασιακών του σπουδών ακολούθησε στρατιωτική καριέρα. Το 1914 κατατάχθηκε στο Βασιλικό Μηχανικό και περί τα τέλη του Α' Π.Π. έφερε τον βαθμό του λοχαγού. Ακολούθως ανέλαβε διευθυντής πυροβολικού.  
 
Με το ξέσπασμα του Β' Π.Π. έφερε τον βαθμό του ταξίαρχου και υπηρετούσε ως επιτελικός στο υπουργείο Πολέμου. Το 1940 ανέλαβε αναπληρωτής γενικός υπασπιστής στο Αρχηγείο της Μέσης Ανατολής και το 1941 ανέλαβε διοικητής του πολιορκούμενου Τομπρούκ στα σύνορα Λιβύης Αιγύπτου κατά την πρώτη προέλαση των γερμανικών δυνάμεων του στρατηγού Ρόμελ. Μετά την επιτυχία που σημείωσαν οι συμμαχικές δυνάμεις το 1942 ανέλαβε γενικός διοικητής της Μάλτας. Στις 22 Μαρτίου του 1943 προαχθείς σε υποστράτηγο ανέλαβε αρχηγός του Γενικού Επιτελείου του Στρατηγείου της Μέσης Ανατολής. Στις 11 Δεκεμβρίου του 1943 ανέλαβε διοικητής του 3ου Σώματος Στρατού που θα μεταφερόταν από το Σαλέρνο στην Ελλάδα, για την εκδίωξη των Γερμανών. Έτσι με τη Συμφωνία της Καζέρτας (Σεπτέμβριος του 1944) ορίσθηκε αρχιστράτηγος των αγγλικών και ελληνικών ενόπλων δυνάμεων στην Ελλάδα, όπου μετά την εκκένωση της Αθήνας από τους Γερμανούς, ακολούθησε η αποβίβαση των βρετανικών δυνάμεων που όμως ενεπλάκησαν στον ελληνικό εμφύλιο πόλεμο. Ο ρόλος του στα Δεκεμβριανά ήταν πρωταγωνιστικός αλλά και ιδιαίτερα αποφασιστικός επί των τότε εξελίξεων π.χ. προώθηση του αρχιεπισκόπου Δαμασκηνού, Συμφωνία της Βάρκιζας κ.λπ. Ο ίδιος ο στρατάρχης Αλεξάντερ έχοντας δει στην Αθήνα την κατάσταση αποφάσισε την αντικατάσταση του στρατηγού Σκόμπυ ο οποίος θεωρούταν οτι δεν είχε πολεμική εμπειρία καθώς είχε υπηρετήσει σε διοικητικές θέσεις. Ο Αλεξάντερ διέταξε την άμεση αναχώρηση από την Ιταλία του υποστράτηγου Τζων Χωκσγουερθ και του ταξιάρχου Χιου Μάνεριγκ, οι οποίοι πλαισιώθηκαν από το εμπειροπόλεμο επιτελείο του 10ου Σώματος Στρατού και συστάθηκε η Στρατιωτική Διοίκηση Αθηνών (Military Command Athens), η οποία διεξήγαγε τις στρατιωτικές επιχειρήσεις ως το τέλος της μάχης, άλλα έμεινε στην αφάνεια για να μη πληγεί το κύρος του στρατηγού Σκόμπυ .

Ο στρατηγός Σκόμπι παρέμεινε στην Ελλάδα μέχρι τις πρώτες μεταπολεμικές εκλογές του 1946 οπότε και επέστρεψε στην Αγγλία και αποστρατεύτηκε το 1951 με πολλές τιμητικές διακρίσεις.

Παραπομπές
----------

1. 1 2  (Αγγλικά) *SNAC*. w6kj6px8. Ανακτήθηκε στις 9  Οκτωβρίου 2017.
2. ↑  Ανακτήθηκε στις 12  Μαρτίου 2021.
3. ↑  Χαραλαμπίδης (2014) σσ. 186-187

Πηγές
-----

* "Εγκυκλοπαίδεια Πάπυρος Larousse Britannica" τομ. 54ος, σελ.184-185.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 4102148269772505230001
* LCCN: no2009186078
* ISNI: 0000 0000 7303 312X

 |

 |
Ο **Ρόνι Νόουβεν** (*Ronny Nouwen*) είναι ποδοσφαιριστής από την Αρούμπα, γεννημένος στο Ρότερνταμ της Ολλανδίας και αγωνίζεται στη θέση του μέσου στην ολλανδική ΣΚ Φέγενορντ.

Καριέρα
-------

Ο Νόουβεν ξεκίνησε την επαγγελματική του καριέρα από την Εξέλσιορ, μία ομάδα από το Ρότερνταμ το 2001. Παρέμεινε στην ομάδα μέχρι το 2005, όταν πήρε μεταγραφή στην ΝΟΤΟ Πέρνις, όπου παρέμεινε μέχρι το 2008. Μετά πήγε στην ερασιτεχνική Χέρακλες, που αγωνίζεται στην Χούφτκλασε. Παρέμεινε ένα χρόνο εκεί, ώσπου να πάει στην ΣΚ Φέγενορντ το 2009.

Το 2004 έκανε το πρώτο του διεθνές ντεμπούτο με την Εθνική Αρούμπας. Έχει αγωνιστεί με την εθνική 9 φορές, χωρίς να σημειώσει γκολ .

Παραπομπές
----------

1. ↑  Στατιστικά (Αγγλικά) national-football-teams.com

Εξωτερικοί σύνδεσμοι
--------------------

* Προφίλ
Για για άλλες χρήσεις, δείτε: Σωσιγένης.  
Ο **Σωσιγένης ο Αλεξανδρεύς** ήταν Έλληνας αστρονόμος, μαθηματικός και φιλόσοφος του 1ου αι. π.Χ. από την Αλεξάνδρεια της Αιγύπτου

Το 46 π.Χ. κατόπιν εντολής του Ιουλίου Καίσαρα μεταρρύθμισε το υφιστάμενο τότε ημερολόγιο των 365 ημερών στο νέο *Ιουλιανό*, όπως ονομάσθηκε, με την προσθήκη μιας ημέρας κάθε τέσσερα χρόνια (εφαρμογή δίσεκτου έτους). Για να γίνει δε αυτή η διόρθωση το έτος εκείνο δηλαδή το 46 π.Χ διήρκεσε 445 ημέρες. Το έτος αυτό χρησιμοποιείται ακόμη σήμερα από τους αστρονόμους και τις διαστημικές αποστολές.

Εργογραφία
----------

Ο Σωσιγένης εκτός του ότι ήταν σύμβουλος του Αυτοκράτορα έγραψε διάφορα υπομνήματα όπως:

* «*Υπόμνημα επί Αριστοτέλη*» αναφερόμενο στο έργο του Αριστοτέλη, καθώς και τα αυτοτελή έργα:
* «*Περί Ουρανού*» αστρονομία και
* «*Περί όψεως*» οπτική.

Από τα παραπάνω κανένα δεν διασώθηκε. Τον Σωσιγένη αναφέρουν ο Πλίνιος και ο Πλούταρχος.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 27455849
* GND: 102406375

 |

 |
Ο **Ρόμπερτ Στούκερ** (γερμανικά: *Robert Stuker*), Βαρόνος Στούκερ, (18 Φεβρουαρίου 1863, Λύτσελφλυχ της Ελβετίας, 12 Φεβρουαρίου 1940, Αθήνα) ήταν Ελβετός ιστορικός, παιδαγωγός, διερμηνέας και διπλωμάτης.

Βιογραφία
---------

Υιός εύπορου Ελβετού καθηγητή, ο Ρόμπερτ Στούκερ έλαβε τμήμα της εκπαίδευσής του στο εξωτερικό. Ως συνέπεια, κατόπιν σπουδών στη Βέρνη και τη Βασιλεία, μετέβη στο Λονδίνο, όπου και έλαβε διδακτορικό στην φιλολογία. Το 1888, προσελήφθη ως παιδαγωγός από αριστοκρατική οικογένεια των Αθηνών. Δύο χρόνια αργότερα, ο Βασιλέας των Ελλήνων, Γεώργιος Α΄ τον προσέλαβε ως καθηγητή των παιδιών του.

Κατά την περίοδο στην διάρκεια της οποίας εργάστηκε για λογαριασμό του μονάρχη, ο Στούκερ διετέλεσε, επίσης, προσωπικός συμβουλός του, ενώ, το 1902, ο μονάρχης του απέδωσε τον τίτλο του βασιλικού αρχιθαλαμηπόλου. Ως αποτέλεσμα, ο Στούκερ πραγματοποίησε σειρά διπλωματικών αποστολών στην Αγία Πετρούπολη, την Κωνσταντινούπολη, την Κοπεγχάγη, το Λονδίνο και το Βερολίνο. Αποτέλεσμα αυτών, ήταν να λάβει αριθμό ξένων τιμητικών τίτλων, μεταξύ των οποίων εκείνοι του βαρόνου, του πασά και του κομμεντατόρε.

Κατά την διάρκεια του Α΄ Παγκοσμίου Πολέμου, ο Στούκερ αποδείχτηκε πιστός στην βασιλική οικογένεια της Ελλάδας, την οποία και ακολούθησε στην διάρκεια της εξορίας της στην Ελβετία. Μετά την κατάργηση της ελληνικής μοναρχίας, έγινε, το 1924, τελετάρχης και διερμηνέας του Βατικανού, παρά το γεγονός πως ο ίδιος ήταν Προτεστάντης.

Ο Ρόμπερτ Στούκερ αποσύρθηκε το 1935. Απεβίωσε το 1940, κατά την διάρκεια του ύστατου ταξιδιού του στην Αθήνα.

Πηγές
-----

* (Γερμανικά) Stuker, Jürg (1971). *Die grosse Parade*Απαιτείται δωρεάν εγγραφή. Glanz und Untergang der Fürsten Europas nach den geheimen Akten und Berichten des Königlichen Kammerherrn Robert Stuker. Όλτεν: Vorwort von Mary Lavater-Sloman. ISBN 3530866806. .
* (Γερμανικά) Meyer-Salzmann, Marta (1996). *Robert Stuker, 1863-1940, das Emmental und Griechenland*. Prinzenerzieher am Königshof in Athen, Freund und Berater grosser Herrscher. Konolfingen. ISBN 3260053999. .
* (Γαλλικά) Susanne Tschui (2012). «Robert Stuker». *Dictionnaire historique de la Suisse (Ιστορικό λεξικό της Ελβετίας)*.

Παραπομπές
----------

1. ↑  Ανακτήθηκε στις 19  Νοεμβρίου 2021.
2. ↑  Ανακτήθηκε στις 19  Νοεμβρίου 2021.
3. 1 2 3 4  (Γαλλικά) Susanne Tschui (2012). «Robert Stuker». *Dictionnaire historique de la Suisse (Ιστορικό λεξικό της Ελβετίας)*.

|  |  |
| --- | --- |
| 

|  |
| --- |
| * Πύλη:Ελβετία
* Πύλη:Ελλάδα
 |

 |
Ο **Σισμάν**, βουλγαρ. Шишман (άκμασε από τις δεκαετίες του 1270, 1280 - ως πριν το 1308/1313) ήταν ένας Βούλγαρος ευγενής (βογιάρος), που κυβέρνησε μία ημι-ανεξάρτητη επικράτεια, με βάση το φρούριο του Βιντίν στον Δούναβη, στα τέλη του 13ου και στις αρχές του 14ου αι. Ο Σισμάν, που του απονεμήθηκε ο τίτλος του *δεσπότη* από τον Γεώργιο Α΄ Τέρτερ "τσάρο" της Βουλγαρίας, ήταν Κουμάνος και μάλλον εγκαταστάθηκε ως κύριος του Βιντίν ήδη από τις αρχές της δεκαετίας του 1270. Είναι ο γενάρχης του Οίκο του Σισμάν.

Βιογραφία
---------

Το 1291 έγινε υποτελής της Χρυσής Ορδής των Τατάρων και το 1292 ήταν υπεύθυνος για μία ανεπιτυχή εκστρατεία εναντίον της γειτονικής Σερβίας. Τότε οι Σέρβοι αντεπιτέθηκαν και κατέλαβαν το Βιντίν, ωστόσο ο Σισμάν -ίσως με επιρροή των Τατάρων- τοποθετήθηκε ακόμη μία φορά ως κυβερνήτης της περιοχής, τώρα ως υποτελής των Σέρβων. Καθώς ο γιος του (και διάδοχος ως δεσπότης του Βιντίν) Μιχαήλ Γ΄ ανήλθε στον θρόνο της Βουλγαρίας το 1323, ο Σισμάν έγινε ο αρχηγέτης της τελευταίας μεσαιωνικής δυναστείας της Βουλγαρίας, αυτής των Σισμανιδών.

Το κάστρο Μπάμπα Βίντα στο Βιντίν, πρωτεύουσα της ημι-ανεξάρτητης επικράτειας του Σισμάν.

Οικογένεια
----------

Νυμφεύτηκε πρώτα μία κόρη της Άννα-Τεοντόρα και μετά μία κόρη του Ντράγκος μεγάλου πρίγκιπα της Σερβίας. Από τους γάμους του είχε τέκνα:

* Μιχαήλ Γ΄ μετά το 1280-1330, "τσάρος" της Βουλγαρίας.
* Μπελάουρ απεβ. 1336, δεσπότης του Βιντίν.
* (από τον πρώτο του γάμο) Κεράτσα Πετρίτσα, παντρεύτηκε τον Σρατσιμίρ δεσπότη του Κραν. Γιος της ήταν ο:
	+ Ιβάν Αλεξάνταρ απεβ. 1371, "τσάρος" της Βουλγαρίας.

Πηγές
-----

* Fine, John Van Antwerp (1994). The Late Medieval Balkans: A Critical Survey from the Late Twelfth Century to the Ottoman Conquest. University of Michigan Press. ISBN 978-0-472-08260-5.
* Vásáry, István (2005). Cumans and Tatars: Oriental Military in the Pre-Ottoman Balkans, 1185–1365. Cambridge University Press. ISBN 978-0-521-83756-9.
* Андреев, Йордан; Лазаров, Иван; Павлов, Пламен (1999). Кой кой е в средновековна България [Who is Who in Medieval Bulgaria] (in Bulgarian). Петър Берон. ISBN 978-954-402-047-7.

Αναφορές σε πηγές
-----------------

1. ↑  Ανακτήθηκε στις 27  Νοεμβρίου 2018.
2. 1 2  Darryl Roger Lundy: (Αγγλικά) *The Peerage*.